პებატმა
პებატმა, პებატემა — კუშის სამეფოს დედოფალი, XXV დინასტიის წარმომადგენელი. პებატმა იყო ფარაონ კაშტას მეუღლე. პებატმას სახელი შემორჩენილია მისი ქალიშვილის ამენირდისის ძეგლიდან (დაცულია კაიროს მუზეუმში). სხვადასხვა მოსაზრებებით მისი ოჯახი შედგებოდა შემდეგი წევრებისაგან: ფარაონი პიანხი — ითვლება კაშტას შვილად შესაძლოა ყოფილიყო პებატმას შვილიც. ფარაონი შაბაკა — მოიხსენიება, როგორც ამენირდისის ძმა, ამ თვალსაზრისით იგი კაშტას და პებატმას შვილია. დედოფალი ხენსა — ფარაონ პიანხის და და ცოლი, კაშტას შვილი, შესაძლოა ყოფილიყო პებატმას შვილიც. დედოფალი პეკსატერი — ფარაონ პიანხის ცოლი. დაკრძალულია აბიდოსში. ზოგიერთი იიჩნევს პებატმას შვილად. ღმერთ ამონის ცოლი ამენირდისი — კაიროს მუზეუმში დაცულ ქანდაკებაზე მოხსენიებულია, როგორც კაშტას და პებატმას ქალიშვილი. ნეფერუკაკაშტა — კაშტას ქალიშვილი, შესაძლოა ყოფილიყო პებატმას შვილიც.